Dit was baie gemaklik. Die eienaars was bitter baie vriendelik. Dis ook nie te ver vanaf die winkels af nie, naby publieke vervoer ook vir diegene wat nie privaat vervoer het nie. Dit was ongelooflik lekker en sal oor en oor vir Rust en Vrede verkies as ek in Malmesbury oorslaap.
Die gasheer en gasvrou was baie gasvry en vriendelik. Baie netjiese en skoon plekkie. Klein, net reg vir oorslaap.
Baie netjies en skoon, met alles wat nodig is. Miskien 'n bietjie beknop vir twee persone met 'n klomp bagasie.
Rust & Vrede is 'n tipiese ou skoonmaker se kamer, agter 'n motorhuis in die hoekie van die erf, wat netjies omskep is in 'n oopplanstyl-slaapkamer, kombuisie en eethoekie. Daar was alles wat jy benodig, klein ekstras wat my opgeval het wat 'n verskil gemaak het, is voldoende opwasmiddel by die opwasbak met skoon was-/skuursponsie en vadoeke, sak met ys in yskas, braairooster en hout by die braaiplek. Selfs groot bottel stortseep in stort (weet nie of vorige gas dit daar vergeet het en of dit standaard is nie). Daar is eetgerei en breekgoed vir 4 mense, selfs 'n braaitang, opsnybord en opskepbakke. Handdoeke was vars en skoon. Alle areas netjies en skoon. As jy gewoond is aan DStv Premium, is die Openview (OVHD) satelliet-TV wat daar geïnstalleer is maar baie beperk en saai. Basies net SABC en e-TV. Darem 'n HD LCD platskerm-TV in vertrek. Die advertensie adverteer gratis WiFi, maar die internet-versender in die eienaar se huis was afgeskakel, so ons kon nie die gratis WiFi benut nie. Die gasheer/gasvrou was nie tuis nie, maar het geskakel om om verskoning te vra. Het 'n sms gestuur om aan te dui die sleutel is onder 'n sekere baksteen. Verder het ek geen klagtes en sal weer daar oornag as ek besigheid in Malmesbury het. Baie dankie.